Over hele Danmark strømmede folk ud på landet for at opleve økologiske landbrug i weekenden. På trods af blandet vejr slog antallet af deltagere igen rekord til årets Økologiske Høstmarkeder. 78.000 tog en tur på landet i weekenden, da 120 økologiske landmænd inviterede forbrugerne til åbent hus og en snak om landbrug og økologi. - Den massive interesse for De Økologiske Høstmarkeder viser, at det ikke kun er indkøbet af økologiske fødevarer, som har været stærkt stigende. Forbrugerne har også en stigende interesse i selv at se og opleve, hvor de økologiske varer kommer fra, siger projektleder i Økologisk Landsforening, Anna Lund.

Opsummering:
78.000 besøgte de Økologiske Høstmarkeder i weekenden